Киналиада

Киналиада (ерменски: Գնալը կղզի; грчки: Πρώτη, Проти „прв“) — остров во Мраморното Море; тој е најблиску од Принцевските Острови до Истанбул, Турција, кој се наоѓа на околу 12 километри на југ. Административно, тоа е маало во областа Адалар во Истанбул. Киналиада значи „Островот на Хена “ на турски, бидејќи земјата има црвеникава боја од железото и бакарот што се ископани овде. Ова е еден од најмалку пошумените од групата на Принцевските Острови. Проти бил островот кој најмногу се користел како место за егзил под Византија. Најзабележителен егзил имал царот Роман IV Диоген, по Битката кај Манцикерт во 1071 година, кој останал во манастирот Преображение на врвот Христо на островот. Во текот на летото, приближно 90% од населението на островот биле Ерменци. Услуги од копното До островите се стигнува со фериботи кои тргнуваат од Кабаташ на европска страна. Патувањето трае околу 25 минути со брз ферибот и 40 минути со обичен траект. Значајни жители Царицата Ирина (околу 752 – 803) — византиска царица Михаил I Рангаве (околу 770 – 844) — византиски цар Роман I Лекапин (870 – 948) — византиски цар Роман IV Диоген (околу 1030 – 1072) — прогонет византиски цар Забел Сибил Асадур (1863 – 1934) — ерменски поет и писател Ешфак Ајкач (1918 – 2003) — турски фудбалер и тренер Захрад (1924 – 2007) — ерменски поет Месроб II Мутафјан (1956 – 2019) - ерменски патријарх Хрант Динк (1954-2007) - ерменски новинар Надворешни врски Слики на Киналиада Архивирано на 13 ноември 2021 г. Сè за Киналиада